Tito se twiet oor Tukkies is in die kol, sê ATR | Maroela Media
Skermgreep van Tito Mboweni se Twitterplasing
Die ATR het in 'n verklaring gesê die Taalraad veroordeel insgelyks die uitrangering van Afrikaans as onderrigtaal aan die UP, want in effek lui dit die doodsklok vir alle ander Suid-Afrikaanse tale om tot onderrigtaalstatus uitgebou te word. "Dat hierdie besluit, ironies genoeg, deurgevoer word in die Verenigde Nasies se Internasionale Jaar van Inheemse Tale, strek die instelling bepaald nie tot eer nie."
Ria Olivier, programbestuurder van die ATR, het gesê in der waarheid spreek die praktyk om die koloniale taal Engels as die primêre onderrig- en kommunikasietaal te gebruik, van 'n negering van die waarde van die inheemse tale en 'n onwilligheid om die veeltalige karakter van die Suid-Afrikaanse samelewing te verreken.
Slegs enkele mense wat op die twiet gereageer het, het begrip vir die groter prentjie en die waarde van die land se inheemse tale getoon. "Die meerderheid het steeds gepraat asof Afrikaans 'n wit taal is wat vir die verlede gestraf moet word en in die hede beperkte waarde het. Taal word steeds as 'n probleem beskou, en dis iets wat noodwendig lei tot die huidige uitputtingsoorlog oor taalregte.
"Dit is maklik om begrip te hê vir die wrok wat so baie onder ons – Afrikaanssprekendes ingesluit – steeds oor apartheid en die gevolge daarvan voel," voeg Steenkamp by. "Tog getuig skerp negatiewe menings in hierdie konteks dikwels van onkunde oor die waarde van ons inheemse tale en die enorme skade wat ons sal ly indien ons voortgaan met die huidige neiging na 'n Engels-eentalige bestel.
"Volg 'n mens die beginsels van die VN se Internasionale Jaar van Inheemse Tale, is 'n algemene publieke kopskuif dringend nodig. Hiervolgens is taal 'n belangrike hulpbron, eerder as 'n probleem. Voorts kom die afgradering of verwaarlosing van inheemse tale neer op 'n vorm van sosiale, maatskaplike, kulturele, politieke en ekonomiese sabotasie.
"Sonder 'n opregte meertalige bestel en 'n langtermynprogram vir die ontwikkeling van die inheemse tale sal ware sosiale insluiting, geregtigheid en kohesie 'n hersenskim bly. Meertaligheid en ontwikkeling van die inheemse tale is 'n voorvereiste vir die volle ontwikkeling van die land se mense, 'n volwaardige demokrasie en inklusiewe ekonomiese groei. Gooi ons taal weg, dan gooi ons mense weg."
"Afrikaans staar enorme uitdagings in die gesig en dieselfde geld die ander inheemse tale. Die ATR meen dit sou fataal wees indien Afrikaanse organisasies beleef word as dat hulle ander op sleeptou probeer neem vir hulle eie gevegte. Kruisbestuiwing moet plaasvind, maar die saak van die inheemse tale kan nie via 'n Afrikaanse agenda bevorder word nie," sê Steenkamp.
As Afrikaner stuur ek dan liewer my kinders oorsee om in behoorlike Engels onderrig te ontvang. Dit sal my seuns dan ook 'n beter kans bied om werk te kry. Die gevolg van UP se hardkoppigheid gaan wees dat betalende studente gaan uitfaseer, die regering gaan nie die geld hê om vir almal wat grade wil kry, te betaal nie, dosente se salarisse as gevolg van die regering se onvermoë om te betaal gaan veroorsaak dat hulle ook groener weivelde soek. Dit beteken dat standaarde gaan daal, ons kwalifikasies sal nie meer oral aanvaar word nie … uiteindelik gaan ons… Lees meer »
Dankie mnr Mboweni! Sulke uitsprake gee my hoop vir die land. Ek dink ons grootste probleem is nie swart mense se teenstand nie, maar ons eie mense wat kruip. Ek kan die redenasie van mense soos Delport van Tuks en Prof de Villiers van US nie verstaan nie. Die probleem is dat beginsels nie geld nie. Net politiek. Daar is baie Engels medium universiteite in die land. Hoekom dan nie minstens drie universiteite wat ook (lw nie slegs) in Afrikaans klasgee nie. Tesisse en publikasies moet ook in Afrikaans geskryf word. Ons het Afrikaans tot op hoogste vlak ontwikkel en… Lees meer »
Ons Afrikaanses en Afrikaners kan saamstaan ons ken van goed opbou, anders as die liberales wat net kan van vernietig kom ins steun Akademia en bou dit uit tot universiteit van wereld gehalte. Solank mens twee talig is, is om in Afrikaans te studeer geen struikelblok nie
Nou wat van die Teologiese kweekskool?
Ek was nie n Tito Mboweni ondersteuner nie.maar ek het nou groot respek vir die feit dat hy opkom vir Afrikaans al weet hy harde koppe soos Julius sal hom kruisig